ميگھواڙ

ميگهواڙ (Meghwaarr) نه رڳو هڪ برادي پر هڪ سھڻو لفظ پڻ آهي، جيڪو سانوڻ جي ميگھ (Megh) لفظ تان ورتل آهي. هندو ميٿاڊالاجي ۾ مينهن جو ديوتا يعني ميگھ ديوتا جا پوڄاري پاڻ کي ان نالي پٺيان سڏائيندا هئا. هن ديوتا جا پوڄاري سنڌ ڪڇ، گجرات ۽ راجستان ۾ گهڻي انگ ۾ هئا ۽ آهن. هي علائقو ئي پاڻي جي کوٽ ڪري پاڻي سان وڌيڪ محبت ڪندڙ انسانن جو آهي، اڳي پراڻي زماني ۾ بچاءَ لاء شهرن کي قلعا يا ڪوٽ ڏيندا هئا. سنڌ ۾ ته اهي اڃان به ڪوٽ سڏجن، جيئن عمرڪوٽ، نئون ڪوٽ، رني ڪوٽ. ايئن ڪڇ ۽ گجرات ۾ اهي واڙ سڏبا آهن، جيئن ڪاٺياواڙ، مارواڙ. تئين ميگهواڙ ڪڇ ۽ گجرات ۾ ميگھ ديوتا جا پوڄاري به هڪ ئي واڙ ۾ رهڻ سبب ميگهواڙ سڏجڻ لڳا.  اڳ ۾ اهو سڄو پرڳڻو سنڌ جو ئي ڀاڱو هو، وقت سان ميگھواڙ برادري به وڌنڌي ۽ ويجھندي رهي ۽ پوءِ جيئن وقت سان گڏ تبديليون آيون ۽ علائقن جا ورهاڱا تٿا ته  ڪاٺياواڙي ۽ مارواڙ واري پاسي جا ميگھواڙ هن پاسي رهجھي ويا. سنڌ جا ميگھواڙ اڄ به سنڌي قوم جي اهم برادري آهي.

 حوالا 

زمرو:سنڌ جون ذاتيون
ميگھواڙن جي تاريخ: علي احمد نظاماڻي